Mеva-sabzavot mahsulotlari eksporti

|
Mеva-sabzavot mahsulotlari eksporti
|
bet | 15/17 | Sana | 21.05.2024 | Hajmi | 0,63 Mb. | | #248282 |
Bog'liq KURS ISHIMеva-sabzavot mahsulotlari eksporti
2019-yilning yanvar-avgust oylarida jami 938,4 ming tonnadan ziyod
mеva-sabzavot mahsulotlari 870,2 mln. AQSh dollariga eksport qilindi (o`sish
sur`ati mos ravishda - 119,3 % va 147,2 %). Mеva-sabzavot mahsulotlarining
eksport tarkibiga qaralsa, 429,8 mln. AQSh dollariga teng 594,0 ming tonnadan
ortiq sabzavot, shuningdek 440,4 mln. AQSh dollari qiymatidagi 344,4 ming
tonna meva va rezavorlar eksport qilindi (qiymat ko`rinishidagi o`sish sur`ati
o`tgan yilning shu davriga nisbatan mos ravishda 192,3 % va 119,8 % ni tashkil
etdi).
Hukumatimiz tomonidan qishloq xo`jaligi va bog`dorchilikni rivojlantirishga
katta e`tibor qaratilayotgani bois eksport qilinayotgan mahsulotlar sifati va hajmi
yildan-yilga ortib bormoqda. Jumladan, 2019 yilning yanvar-avgust oylarida
umumiy eksportdagi meva va sabzavotlarning ulushi 7,0% ni tashkil etdi.
To`qimachilik mahsulotlari eksporti
2019-yilning o`tgan davri mobaynida 1049,0 mln. AQSh dollari miqdorida
to`qimachilik mahsulotlari eksporti amalga oshirildi. Bu ko`rsatkich
2018-yilning mos davriga nisbatan 20,5 % ga o`sib, umumiy eksport hajmining
8,4 % ini tashkil qildi. Eksport qilingan to`qimachilik mahsulotlari tarkibidan
paxtadan yigirilgan ip (56,8 %), tayyor trikotaj va tikuvchilik kiyimlari
(23,6 %) asosiy ulushni egallagan. Yil boshidan 376 turdan ortiq mahsulotlar
dunyoning 56 та davlatiga eksport qilindi.
IMPORT
Joriy yilning yanvar-avgust oylarida import hajmi 15 970,3 mln. AQSh
dollariga (o`sish sur`ati 32,8 %) teng bo`ldi. Import tarkibida eng katta ulush
mashina va asbob uskunalar hamda ularning qismlari (44,9 %), kimyo
mahsulotlari va undan tayyorlangan buyumlar (12,8 %) hamda oziq-ovqat
mahsulotlari (7,7 %) hisobiga to`g`ri keldi.
2019 yil yanvar-avgust oylarida import qilingan tovarlar va xizmatlar tarkibi
tahlili shuni ko`rsatdiki, o`tgan yilning mos davriga nisbatan mashina va asbobuskunalar hamda ularning qismlari importining ulushi 40,3 % dan 44,9 % gacha o`sdi, oziq-ovqat mahsulotlari importining ulushi esa 9,1 % dan 7,7 % ga
kamaydi.
Importning eng katta ulushi, jumladan, energiya manbalari va neft
mahsulotlari (95,2 %), rangli metallar va ulardan tayyorlangan buyumlar (66,1 %),
oziq-ovqat mahsulotlari (65,9 %) shuningdek qora metallar va ulardan yasalgan
buyumlar (65,5 %) MDH mamlakatlariga to`g`ri keladi, boshqa xorijiy mamlakatlarga esa eng katta ulush mashina va asbob-uskunalar (88,8 %), kimyoviy mahsulotlar va undan tayyorlangan buyumlar (78,8 %) hissasiga to`g`ri keladi.
Tovar va xizmatlar importi dinamikasi tahliliga ko`ra, 2019-yilning yanvaravgust oylari mobaynida import qilingan tovarlar hajmi, o`tgan yilning mos
davriga nisbatan 3 829,2 mln. AQSh dollariga ko`p import qilindi va 14 388,8
mln. AQSh dollarini tashkil etdi. Xizmatlar importi esa 1 581,5 mln. AQSh
dollarga yetgan.
MDH mamlakatlari va boshqa xorijiy davlatlar bilan import ulushining
dinamikasi barqaror nisbati saqlanib qolmoqda va joriy davrda ushbu ko`rsatkich
33,5:66,5 ni tashkil etdi.
Hisobot davri natijalariga ko`ra, import bo`yicha hamkor-davlatlar orasida
Rossiya Federatsiyasini 15,8 % ulushi bilan ortda qoldirgan holda Xitoy umumiy
import hajmida 20,2 % ulushi bilan birinchi o`rinni egalladi.
O`zbekiston Respublikasi tomonidan importning jadal o`sishi tufayli
Singapur (o`sish sur`ati o`tgan yilning shu davriga nisbatan 8,5 b.) va Eron
(173,6 %) yirik import hamkor-davlatlar yigirmatalikga kirdi.
2019-yilning yanvar-avgust oyida respublikaga 149 dan ortiq xorijiy
davlatlardan tovar va xizmatlar importi amalga oshirilgan. Shulardan 7 tа eng yirik bo`lgan Xitoy Xalq Respublikasi, Rossiya Federatsiyasi, Koreya Respublikasi, Qozog`iston, Turkiya, Germaniya va AQSh hamkor davlatlaridan jami import hajmi 10 836,8 mln. AQSh dollariga teng. Bu esa umumiy import hajmining 67,9 % ini tashkil qiladi.
Xizmatlar importi hajmi 1 581,5 mln. AQSh dollarini yoki jami import
hajmining 9,9 % ini tashkil etdi va o`tgan yilning shu davriga nisbatan 7,8 % ga
oshgan. Xizmatlar importi tarkibining asosiy ulushi safarlar (turizm xizmatlari),
transport xizmatlari, telekommunikatsiya, kompyuter va axborot xizmatlari hamda
moliyaviy xizmatlardan iborat bo`ldi.
|
| |